b'\n_START_ARTICLE_\nM\xc3\xa4ntyharjun Virkistys\n_START_SECTION_\nHistoriaa\n_START_PARAGRAPH_\nAluksi lajivalikoima painottui hiihtoon ja yleisurheiluun, v\xc3\xa4hitellen mukaan tuli my\xc3\xb6s pes\xc3\xa4pallo. 1960-luvulla Virkistys erikoistui palloilun yleisseuraksi, M\xc3\xa4ntyharjun Urheilijat -50 keskittyi muihin lajeihin. Lajivalikoima lis\xc3\xa4\xc3\xa4ntyi j\xc3\xa4\xc3\xa4kiekolla ja koripallolla. Pes\xc3\xa4pallo oli kohonnut paikkakunnan suosituimmaksi palloilulajiksi. 1970-luvulla mukaan tulivat my\xc3\xb6s tennis ja lentopallo, joista j\xc3\xa4lkimm\xc3\xa4inen sai erityisen hyv\xc3\xa4n vastaanoton. My\xc3\xb6hemmin pes\xc3\xa4pallo, j\xc3\xa4\xc3\xa4kiekko ja lentopallo vakiinnuttivat asemiaan hyv\xc3\xa4n juniority\xc3\xb6n ansiosta. My\xc3\xb6hemmin j\xc3\xa4\xc3\xa4kiekon paikan on vallannut salibandy ja mukaan on tullut my\xc3\xb6s aerobic. MU-50 yhdistyi Virkistyksen kanssa ja n\xc3\xa4in ollen esimerkiksi yleisurheilu on M\xc3\xa4Vin toiminnan alaista.\n_START_SECTION_\nMenestys\n_START_PARAGRAPH_\nLentopallossa vuonna 2007 saavutettiin Suomenmestaruus C-pojissa ja B-tyt\xc3\xb6t ovat sijoittuneet kaksi kertaa SM-hopealle. M\xc3\xa4Vitt\xc3\xa4rien valmentaja Timo Ripatti palkittiin Suomen Juniori valmentajana vuonna 2008. Yleisurheilussa M\xc3\xa4ntyharjua edustaa urheilija Veera Louhivuori, joka edustaa sek\xc3\xa4 yleisurheilussa ett\xc3\xa4 lentopallossa maajoukkuetta. M\xc3\xa4ntyharjun Virkistyksess\xc3\xa4 panostetaan lasten ja nuorten liikkumiseen ja ohjaukseen.'